钦定古今图书集成/明伦汇编/氏族典/第227卷 > 杨尚希
## 钦定古今图书集成/明伦汇编/氏族典/第227卷 > 杨尚希

按《隋书杨尚希传》：“尚希，弘农人也。祖真，魏天水太守。
父承宾，商直、浙三州刺史。尚希入太学，周太祖尝亲
临释奠，令讲《孝经》，奇之，赐姓普六茹氏，擢为国子博
士，累转舍人。仕明武世，历太子宫尹、计部中大夫，赐
爵高都县侯。宣帝时，令尚希抚慰山东河北，至相州

兵武陟，遣尚希镇潼关，寻授司会中大夫。高祖受禅，
拜度支尚书，进爵为公。岁馀，出为河南道行台。寻奉
诏巡省淮南，还除兵部尚书。俄转礼部，授上仪同。尚
希素有足疾，上谓之曰：“蒲州出美酒，足堪养病。”于是
出拜蒲州刺史。开皇十年卒官，谥曰“平。”子旻嗣。后改
封丹水县公，官至安定县丞。